**Foglalkozási terv**

**Közösségszervezés, Turizmus-vendéglátás, nappali tagozat**

**Menedzsment BAI 0029**

**Tantárgyi tematika és félévi követelményrendszer**

A tantárgy egy félévre vonatkozó tananyagot tartalmaz, áttekintve a vezetés lényegi kérdéseit, történeti fejlődését, fogalmát, a vezetés legfontosabb eszközeit a sikeres irányítási tevékenység megalapozásához. A hallgatók megismerkedhetnek a szervezetek kialakításának szabályaival, a menedzsment munkahelyi viselkedést befolyásoló eszköztárával, az alkalmazottak, menedzserek és vezetők közötti interakciókkal és kapcsolatrendszerrel.

**Féléves tematika:**

|  |  |
| --- | --- |
| **1.hét** | A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. |
| **2.hét** | A vezetés eredete, alapfogalmai. Menedzsment iskolák megjelenése. |
| **3.hét** | A vezetés alapkoncepciói. Klasszikus iskola. Neoklasszikus iskola, japán vezetés. |
| **4.hét** | A szervezeti formák funkcionális jellemzői. Vezetői hatalom gyakorlás. Vezetési stílus és módszer. Vezetői időgazdálkodás. |
| **5.hét** | A humán tényező szerepe a szervezetben (az egyéni, a csoport és a szervezeti szint). Esélyegyenlőség. |
| **6.hét** | A szervezeti munkavégzés jellemzői. Csoportmenedzsment. |
| ***7.hét*** | ***zárthelyi dolgozat*** |
| **8.hét** | A vezetői, menedzseri alkalmasság és tartalma (technikai készség, humán készség, konceptuális készség). |
| **9.hét** | A menedzsment és az emberi erőforrás menedzsment eredete, kapcsolata, elméleti alapjai Az ember, mint vállalati/szervezeti erőforrás, helye szerepe a szervezetek munkájában. Az emberi munkával kapcsolatos gondolkodás változásai. |
| **10.hét** | Alkalmazott emberi erőforrás menedzsment: humán stratégia és tervezés. |
| **11.hét** | Munkakör elemzés, értékelés. Toborzás és kiválasztás. A személyi jellegű költségek tervezése, jelentősége a költségvetésben. |
| **12.hét** | Motiváció és ösztönzésmenedzsment. Karriermenedzsment, személyiségfejlesztés. |
| **13.hét** | Teljesítményértékelés, Személyzetfejlesztés. |
| ***14.hét*** | ***zárthelyi dolgozat*** |

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:**

2 db zárthelyi dolgozat: 50-50 pont

**Az értékelés módja, ütemezése:**

A tantárgy teljesítésének minimum követelménye: zárthelyi dolgozatok egyenként minimum 51%-os teljesítése. A félévi gyakorlati jegyet a zárthelyi dolgozatok eredményeinek számtani átlaga határozza meg. Bármelyik dolgozat 51% alatti teljesítése Elégtelen (1) érdemjegyet jelent. Elégtelen gyakorlati jegy javítása a Tanulmányi és Vizsgaszabályzat szerint lehetséges.

**Az érdemjegy kialakításának módja:**

|  |  |
| --- | --- |
| 0-50% | Elégtelen (1) |
| 51-64% | Elégséges (2) |
| 65-77% | Közepes (3) |
| 78-90% | Jó (4) |
| 91%- | Jeles (5) |

Szakirodalmi források:

1. Antal ZS. - Dobák M. (2016): Vezetés és szervezés, Akadémiai Kiadó
2. Mintzberg; H. (2010): A menedzsment művészete; Alinea Kiadó-Rajk László Szakkollégium

Nyíregyháza, 2023. február 07.

***Gál Zsuzsa***

Gazdálkodástudományi Intézet